Title: TEHTÄVÄ 2: Savolaisuus matkailijan silmin
Course: Päämajan tuntija > Section: 2. Paikalliskulttuuri, museot ja savolaisuus

TEHTÄVÄ 2: Savolaisuus matkailijan silmin

Tehtävän tavoite

Tässä tehtävässä:

- tutustut savolaisuuteen paikalliskulttuurin ilmiönä
- opit tunnistamaan savolaiselle kulttuurille tyypillisiä piirteitä
- harjoittelet sanoittamaan paikalliskulttuuria matkailijalle selkeästi ja ymmärrettävästi
- pohdit, miten savolaisuus näkyy matkailijan kokemuksessa

Tehtävän kuvaus

Savolaisuus näkyy murteessa, huumorissa ja tavassa olla.
Tee matkailijalle suunnattu lyhyt esittely tai sanasto, jossa avaat savolaisuuden keskeisiä piirteitä helposti ymmärrettävällä tavalla.

Valitse esitystapa (yksi seuraavista)

Valitse muoto, jossa pystyt parhaiten ilmaisemaan savolaisuuden erityispiirteitä:

📝 Kirjallinen esittely
– noin yksi A4 / 200–300 sanaa

📊 Diaesitys tai posteri
– esim. PowerPoint, Google Slides tai Canva
– 5–8 diaa tai yksi selkeä posteri

📱 Tekstipostaus tai somehenkinen esitys
– matkailijalle suunnattu teksti (esim. blogi- tai somepostaus)
– voi sisältää kuvia, otsikoita tai lyhyitä nostoja

Sisältöohjeet esittelyyn

Sisällytä esitykseesi ainakin seuraavat asiat
(näitä ei tarvitse otsikoida erikseen):

- 3 savolaiselle tyypillistä piirrettä
(esim. mielentila, tavat, huumori, puhetapa)
- 3 savolaisuutta kuvaavaa sanaa tai sanontaa
– selitettynä niin, että matkailija ymmärtää ne helposti
- Lyhyt kuvaus siitä, miten nämä piirteet näkyvät matkailijan kokemuksessa
– kohtaamisissa, palvelutilanteissa tai yleisessä tunnelmassa

Tarkoitus ei ole tehdä kielitieteellistä analyysiä, vaan asiakaslähtöinen ja helposti lähestyttävä esittely.

Lähteet

Voit hyödyntää:

- kurssin materiaaleja
- omia havaintojasi ja kokemuksiasi
- yleistä tietoa savolaisuudesta

Erillistä lähdeluetteloa ei vaadita.

Palautusohjeet

Palauta työsi tähän tehtävän palautuskansioon.
Varmista, että:

- kaikki kolme vaadittua sisältöä on mukana
- esitys on selkeä ja matkailijalle suunnattu
- valitsemasi esitystapa on helposti katsottavissa tai luettavissa