Title: Aloita tästä: Opiskelun ohjeet
Course: Päämajan tuntija

Yleisohje kurssille

Tutustu jokaiseen osioon järjestyksessä ja suorita tehtävät ennen siirtymistä seuraavaan kokonaisuuteen. Lue teoria huolellisesti, katso linkatut materiaalit ja vastaa tehtäviin omin sanoin. Reflektointitehtävät tehdään lyhyesti, mutta ajatuksella. Ne tukevat oppimista ja auttavat soveltamaan sisältöä matkailun näkökulmasta.

Jos jokin tehtävä tai sisältö on epäselvä, ota yhteyttä opettajaan.

Millaisia tehtäviä tällä kurssilla on?

Tällä kurssilla ei ole monivalintatestejä tai pikatehtäviä.
Sen sijaan tehtävät perustuvat havainnointiin, ajatteluun ja tekemiseen.

Tavoitteena ei ole muistaa yksittäisiä faktoja, vaan oppia:

- ymmärtämään kulttuuria ja paikallisuutta
- tarkastelemaan asioita matkailijan näkökulmasta
- soveltamaan oppimaasi käytännössä

Kaikki tehtävät vievät kohti lopputyötä, jossa kokoat osaamisesi yhdeksi kokonaisuudeksi.

Opiskelijan vastuut

Opiskelija etenee kurssilla itsenäisesti ja huolehtii tehtävien palautuksesta annettujen aikarajojen puitteissa. Jokaisessa osiossa opiskelijan tehtävänä on tutustua materiaaleihin, suorittaa tehtävät huolellisesti ja pohtia aiheita omasta näkökulmastaan. Opiskelijan vastuulla on myös säilyttää asiallinen, kunnioittava ote erityisesti haastavia kulttuuri- ja historiateemoja käsiteltäessä.

Kurssin eteneminen

Tämä kurssi suoritetaan osio kerrallaan. Tutustu jokaisen osion sisältöön järjestyksessä, tee teoriat, suorita tehtävät ja palauta ne. Kun osion tehtävät ovat valmiit, lähetä opettajalle Wilma-viesti, jotta osio voidaan tarkastaa. Kun opettaja hyväksyy osion, seuraava osio avautuu sinulle.

Kurssilla eteneminen on omaan tahtiin tapahtuvaa, mutta edellyttää tehtävien huolellista suorittamista ja vastuunottoa omasta etenemisestä. Jos jokin tehtävä tai sisältö on epäselvä, ota rohkeasti yhteyttä opettajaan.

Kurssin suoritusaika ja aikataulu

Kurssin suoritusaika ja aikataulu määritellään jokaisen opiskelijan kanssa henkilökohtaisesti.

Opiskelun tuki

Jos jokin mietityttää, kysy rohkeasti apua! Kysymyksiä voit esittää suoraan opettajalle wilmassa, sähköpostilla tai puhelimitse.