Title: 1. Päämajahistoria ja sota-aika
Course: Päämajan tuntija

“Tämän osion avulla opit ymmärtämään, miten sotahistoriaa voidaan hyödyntää matkailussa vastuullisesti, ja miten esitellä historiallisia kohteita eri asiakasryhmille.”

Päämajahistoria ja sota-aika (1 osp)

Sotahistoria on yksi Mikkelin kulttuurimatkailun kulmakivistä. Kaupunki oli vuosina 1939–1945 Suomen puolustusvoimien Päämajan sijaintipaikka, ja täällä tehtiin monia sodan kannalta ratkaisevia päätöksiä. Tänä päivänä Mikkelin sotahistorialliset museot muodostavat valtakunnallisesti merkittävän kokonaisuuden, jota matkailijat arvostavat sekä tiedon että elämyksien vuoksi. Tämän osion tarkoitus on antaa sinulle sekä faktapohjaa että ymmärrystä siitä, miten vaikeaa historiaa esitellään sensitiivisesti matkailussa.

mitä tarkoittaa päämajakaupunki?

Päämajakaupunki on paikka, jossa sodan aikana sijaitsi maan korkeimman sotilasjohdon keskus, eli Päämaja. Siellä tehtiin sodan kannalta keskeiset päätökset, suunniteltiin operaatiot ja johdettiin puolustusvoimien toimintaa. Mikkelin historiallinen rooli päämajakaupunkina tekee siitä yhden Suomen sotahistorian keskeisimmistä paikoista.

Päämajan tehtävänä oli johtaa sotatoimia, suunnitella operaatiot ja ohjata koko puolustusvoimien toimintaa. Mikkelistä lähti päivittäin käskyjä rintamalle ja raportteja takaisin. Kaupunki oli koko sodan hermokeskus.

Osion suoritus ja eteneminen

Kun olet suorittanut kaikki tämän osion tehtävät ja palauttanut ne, lähetä opettajalle Wilma-viesti, jossa kerrot osion olevan valmis tarkastettavaksi.

Opettaja käy tehtäväsi läpi ja antaa tarvittaessa palautetta.
Kun osio on hyväksytty, opettaja avaa sinulle seuraavan osion.