Title: TEHTÄVÄ 1: Asiakasprofiilin laatiminen
Course: Päämajan tuntija > Section: 4. Kulttuuriperinnön tuotteistaminen ja asiakasymmärrys

TEHTÄVÄ 1: Asiakasprofiilit kulttuurimatkailussa

Tehtävän tavoite

Tässä tehtävässä:

- opit ymmärtämään erilaisia kulttuurimatkailijoita
- harjoittelet asiakaslähtöistä ajattelua
- hahmotat, miten matkailijoiden motiivit ja tarpeet eroavat toisistaan
- opit suunnittelemaan kulttuurisisältöjä eri asiakasryhmille

Tehtävän kuvaus

Laadi kaksi erilaista asiakasprofiilia kulttuurimatkailijasta.
Valitse profiilit niin, että ne eroavat selkeästi toisistaan.

Voit valita esimerkiksi:

- ulkomainen kulttuurimatkailija
- historiasta kiinnostunut pariskunta
- elämyshakuinen kotimainen matkailija
- nuori seikkailija
- rauhaa ja pieniä kulttuurielämyksiä etsivä matkailija
- perhe, joka kaipaa helppoa ja kevyttä sisältöä

Voit myös keksiä oman asiakasprofiilin.

Valitse esitystapa (yksi seuraavista)

Valitse tapa, jolla pystyt parhaiten kuvaamaan asiakasprofiileja:

📝 Kirjallinen kuvaus
– kaksi profiilia, selkeästi eroteltuna
– 3–5 virkettä per kohta

📊 Taulukko, diaesitys tai visuaalinen pohja
– esim. PowerPoint, Google Slides tai Canva
– molemmat profiilit helposti vertailtavissa

🎨 Asiakaspersoona-pohja
– visuaalinen esitys (esim. Canva)
– kuvia, otsikoita ja lyhyitä tekstikuvauksia

Sisältöohjeet profiileihin

Kuvaa molemmista asiakasprofiileista lyhyesti seuraavat asiat
(näitä ei tarvitse otsikoida erikseen):

- Mikä motivoi heitä matkustamaan?
- Mitä he haluavat nähdä, kokea tai oppia?
- Millaista kulttuurisisältöä he todennäköisesti arvostavat?
- Millaisia tarpeita tai erityistoiveita heidän matkallaan voisi olla?

Tavoitteena ei ole tehdä pitkää analyysia, vaan selkeä ja realistinen asiakasprofiili.

Lähteet

Voit hyödyntää:

- kurssin materiaaleja
- omia havaintojasi ja kokemuksiasi
- yleistä tietoa matkailijoista

Erillistä lähdeluetteloa ei vaadita.

Palautusohjeet

Palauta työsi tähän tehtävän palautuskansioon.
Varmista, että:

- molemmat asiakasprofiilit ovat selkeästi eroteltavissa
- profiilit ovat realistisia ja asiakaslähtöisiä
- valitsemasi esitystapa on helposti luettavissa tai katsottavissa